open-index/open-wikipedia-markdown huggingface dataset:
Μαρτίν Αλφόνσος δε Λεόν

Ο **Μαρτίν-Αλφόνσος**, ισπαν. Martín-Alfonso (π. 1220 - πριν τον Απρίλιο του 1272) ήταν ο ιδρυτής της μονής του Αγ. Πνεύματος στη Σαλαμάνκα.

## Βιογραφία
Ήταν νόθος γιος του Αλφόνσου Θ΄ του Λεόν και της ερωμένης αυτού Τερέζας Γκιλ, κόρης του Γκιλ Βάσκες δε Σοβερόσα από την Πορτογαλία.

Ο Μαρτίν-Αλφόνσος είχε αδελφές τις Σάντσα, Μαρία και Ουράκα. Μαζί με τη σύζυγό του Μαρία αναφέρονται στο καταστατικό ίδρυσης (cartulary) της μονής του Αγ. Πνεύματος στη Σαλαμάνκα, που ίδρυσαν το 1268 με την υποστήριξη του Πάιο Πέρες Κορέια μεγάλου μαγίστρου του Τάγματος του Αγ. Ιακώβου. Ήταν από τις λίγες μονές του Τάγματος αποκλειστικά για γυναίκες. Έκαναν πολλές δωρεές, όπως κτήματα στη Γαλικία, τη Λεόν και την Πορτογαλία και ζήτησαν να ταφούν στη μονή.

Το 1272 απεβίωσε σε ηλικία 52 ετών.

## Οικογένεια
Νυμφεύτηκε τη Μαρία Μένδες, κόρη του Μεμ (Μενένδο) Γκονσάλβες δε Σόζα.

## Πρόγονοι


## Πηγές
* Calderón Medina, Inés (2011). "Las otras mujeres del rey: El concubinato regio en el reino de León (1157- 1230)". Seminário Medieval 2009–2011 (PDF) (in Spanish). Coordinators:Ferreira, María do Rosário; Laranjinha, Ana Sofia; Ribeiro Miranda, José Carlos. Oporto: Instituto de Filosofía da Faculdade de Letras da Universidade do Porto. pp. 255–289. ISBN 9789898459145.
* Carvalho Correia, Francisco (2008). O Mosteiro de Santo Tirso de 978 a 1588: a silhueta de uma entidade projectada no chao de uma história milenária (in Portuguese) (1st ed.). Santiago de Compostela: Universidade de Santiago de Compostela: Servizo de Publicacións e Intercambio Científico. ISBN 978-84-9887-038-1.

## Αναφορές


Κατηγορία:Οίκος της Ιβρέας
Ιστορία του Βερολίνου

Η **ιστορία του Βερολίνου** αρχίζει με την ίδρυσή του τον 13ο αιώνα. Έγινε η πρωτεύουσα της Μαρκιωνίας του Βρανδεμβούργου το 1417 και αργότερα του Βρανδεμβούργου-Πρωσίας και του Βασιλείου της Πρωσίας. Η Πρωσία αναπτύχθηκε ταχέως τον 18ο και 19ο αιώνα και αποτέλεσε τη βάση της Γερμανικής Αυτοκρατορίας το 1871. Μετά το 1900, το Βερολίνο έγινε μια μεγάλη παγκόσμια πόλη, γνωστή για τους ηγετικούς της ρόλους στην επιστήμη, τις ανθρωπιστικές επιστήμες, τη μουσική, τα μουσεία, την τριτοβάθμια εκπαίδευση, τη διπλωματία και τις στρατιωτικές υποθέσεις. Είχε επίσης ενεργό ρόλο στην παραγωγή και στην οικονομία. Κατά τη διάρκεια του Β΄ Παγκοσμίου Πολέμου, καταστράφηκε ουσιαστικά από βομβαρδισμούς, πυροβολικό και άγριες οδομαχίες. Ήταν χωρισμένη μεταξύ των νικητών, και έχασε τους παγκόσμιους ηγετικούς ρόλους της. Με την επανένωση της Γερμανίας το 1990, το Βερολίνο αποκαταστάθηκε ως πρωτεύουσα και ως μεγάλη πόλη.

## Ετυμολογία
Η προέλευση της ονομασίας *Berlin* είναι αβέβαιη. Μπορεί να έχει ρίζες στη γλώσσα των Δυτικών Σλάβων κατοίκων της περιοχής του σημερινού Βερολίνου, και μπορεί να σχετίζεται με το παλαιό πολαβικό στέλεχος *berl- / birl-* ("βάλτος"). Η λαϊκή ετυμολογία συνδέει το όνομα με τη γερμανική λέξη *bär* (αρκούδα). Μια αρκούδα υπάρχει επίσης στο έμβλημα της πόλης.

## Παραπομπές


## Εξωτερικοί σύνδεσμοι

*Vintage Berlin: The Reunited City - προβολή διαφανειών στο περιοδικό *Life*
School's Out (τραγούδι)

Το "**School's Out**" είναι ένα τραγούδι του αμερικανικού rock συγκροτήματος Alice Cooper, το οποίο συμπεριλήφθηκε στον ομώνυμο δίσκο, το 1972. Το τραγούδι γράφτηκε από τον Alice Cooper και το συγκρότημά του. Την ίδια χρονιά κυκλοφόρησε και ως single, το τέταρτο από τον εν λόγω δίσκο. Το single εισήλθε σε αρκετά charts ανά τον κόσμο, φτάνοντας έως και το νούμερο 1 των βρετανικών. Μεταξύ άλλων, έφτασε έως το νούμερο 2 των ιρλανδικών, το νούμερο 3 των καναδικών και το νούμερο 5 των γερμανικών. following the album reaching #1. Στα αμερικανικά *[[Billboard Hot 100]]*, έφτασε έως και το νούμερο 7. 

Πρόκειται για ένα από τα πιο γνωστά τραγούδια του Alice Cooper, με το περιοδικό *[[Rolling Stone]]* να το τοποθετεί στον κατάλογό του με τα 500 Σπουδαιότερα Τραγούδια όλων των εποχών, στην 319η θέση.  Το 2009, ο τηλεοπτικός σταθμός *VH1*, το τοποθέτησε 35ο στον κατάλογό του με τα 40 Σπουδαιότερα Hard Rock Τραγούδια όλων των εποχών, ενώ το *[[The Guardian]]*, το τοποθέτησε 3ο στον κατάλογό του με τα 20 Σπουδαιότερα Glam Metal Τραγούδια όλων των εποχών. Το τραγούδι, από τη στιγμή της κυκλοφορίας του, έχει υποστεί δεκάδες διασκευές, καθώς επίσης έχει χρησιμοποιηθεί κι αρκετές φορές σε διάφορα Μέσα. 

## Παραπομπές


## Εξωτερικοί σύνδεσμοι
* School's Out στο YouTube
* School's Out στο MetroLyrics.com
* 

Κατηγορία:Τραγούδια του 1972
Κατηγορία:Singles του 1972
Κατηγορία:Τραγούδια του Alice Cooper
Κατηγορία:Singles της Warner Bros. Records
Poison (τραγούδι, Alice Cooper)

To "**Poison**" είναι ένα τραγούδι του Αμερικανού rock μουσικού Alice Cooper, το οποίο συμπεριλήφθηκε στον 18ο δίσκο του *[[Trash (άλμπουμ)|Trash]]*, του 1989. Το τραγούδι γράφτηκε από τον Cooper, τον Ντέσμοντ Τσάιλντ και τον Τζον ΜαΚάρι. Την ίδια χρονιά κυκλοφόρησε και ως single, από την Epic Records. Το εν λόγω single είναι ένα από τα πιο επιτυχημένα του Αμερικανού μουσικού, φτάνοντας το νούμερο 2 των βρετανικών και των ιρλανδικών charts και το νούμερο 3 των αυστραλιανών, των αυστριακών και των νορβηγικών charts. Στα αμερικανικά *[[Billboard Hot 100]]*, έφτασε έως και το νούμερο 7. 

Πρόκειται για ένα από τα πιο γνωστά τραγούδια του Alice Cooper, με το *[[Billboard]]*, να το συμπεριλαμβάνει στη λίστα του με τα 100 σπουδαιότερα τραγούδια του 1989, ενώ το περιοδικό *Ultimate Classic Rock*, το τοποθέτησε 7ο, στον κατάλογο του με τα Καλύτερα Τραγούδια του Alice Cooper.  Για την προώθηση του τραγουδιού κυκλοφόρησε και video clip, το οποίο λογοκρίθηκε λόγω γυμνού. Το single, έγινε χρυσό σε Ηνωμένες Πολιτείες, Σουηδία, Καναδά και Αυστραλία. Από τη στιγμή της κυκλοφορίας του το κομμάτι έχει υποστεί μερικές διασκευές, ενώ έχει χρησιμοποιηθεί κι από διάφορα Μέσα. 

## Παραπομπές


## Εξωτερικοί σύνδεσμοι
* Poison στο YouTube
* Poison  στο MetroLyrics.com

Κατηγορία:Τραγούδια του 1989
Κατηγορία:Singles του 1989
Κατηγορία:Τραγούδια του Alice Cooper
Κατηγορία:Singles της Epic Records
Bed of Nails (τραγούδι)

To "**Bed of Nails**" είναι ένα τραγούδι του Αμερικανού rock μουσικού Alice Cooper, το οποίο συμπεριλήφθηκε στον 18ο δίσκο του, *[[Trash (άλμπουμ)|Trash]]*, το 1989. Το τραγούδι γράφτηκε από τον Cooper, τον Ντέσμοντ Τσάιλντ και την Ντάιαν Γουόρεν. Το 1989, κυκλοφόρησε και ως single, το τρίτο από τον εν λόγω δίσκο, από την Epic Records. To single δεν κυκλοφόρησε στις Ηνωμένες Πολιτείες, ωστόσο κατάφερε να εισέλθει στα βρετανικά charts και να φτάσει έως και το νούμερο 38, ενώ εισήλθε και στα αυστραλιανά charts, φτάνοντας έως και το νούμερο 13, μεταξύ άλλων. Το τραγούδι έχει διασκευαστεί από του Children of Bodom και τους Van Canto. Για την προώθηση του τραγουδιού κυκλοφόρησε και video clip.

## Παραπομπές


## Εξωτερικοί σύνδεσμοι
* Bed of Nails στο YouTube
* Bed of Nails στο MetroLyrics.com

Κατηγορία:Τραγούδια του 1989
Κατηγορία:Singles του 1989
Κατηγορία:Τραγούδια του Alice Cooper
Κατηγορία:Singles της Epic Records
Jump (τραγούδι, Van Halen)

To "**Jump**" είναι ένα τραγούδι του αμερικανικού hard rock συγκροτήματος Van Halen, το οποίο συμπεριλήφθηκε στον έκτο δίσκο τους, το *1984*, ο οποίος κυκλοφόρησε στις 9 Ιανουαρίου 1984. Ήδη όμως από τις 21 Δεκεμβρίου 1983, κυκλοφόρησε και ως single, το πρώτο από τον εν λόγω δίσκο.

Έως και σήμερα το εν λόγω single είναι το πιο επιτυχημένο εισπρακτικώς single τους, όντας το πρώτο single τους που έφτασε στο νούμερο 1 των αμερικανικών *[[Billboard Hot 100]]*. Κατά τ' άλλα, έφτασε στο νούμερο των Mainstream Rock, καθώς και των ιταλικών charts. Ενώ στα βρετανικά charts έφτασε στο νούμερο 7. Συνολικά, μπήκε στην πρώτη δεκάδα 10 χωρών.

Πρόκειται για ένα από τα πιο γνωστά τραγούδια των Van Halen, το οποίο συμπεριλήφθηκε στη λίστα του VH1, με τα 100 Σπουδαιότερα Τραγούδια της δεκαετίας του 1980. Βάσει του Ντέιβιντ Λι Ροθ, το τραγούδι αφιερώνεται στον Benny Urquidez, έναν αθλητή πολεμικών τεχνών, ο οποίος ήταν δάσκαλός του. Για την προώθηση του τραγουδιού γυρίστηκε και κυκλοφόρησε και video clip. Το single έγινε χρυσό στις Ηνωμένες Πολιτείες και στην Ιταλία. Το τραγούδι έχει διασκευαστεί από τους Aztec Camera, οι οποίοι το είχαν κυκλοφορήσει και ως single.  

## Παραπομπές


## Βιβλιογραφία
* 
* 

## Εξωτερικοί σύνδεσμοι
* Jump  στο MetroLyrics.com
* Songfacts entry
* Jump στο YouTube

Κατηγορία:Τραγούδια του 1983
Κατηγορία:Singles του 1983
Κατηγορία:Τραγούδια των Van Halen
Κατηγορία:Singles της Warner Bros. Records
Κατηγορία:Ποδοσφαιρικοί ύμνοι και τραγούδια
Κατηγορία:Νούμερο 1 singles στα Billboard Hot 100
Α.Ο. Διαγόρας Αγίας Παρασκευής

Ο **Αθλητικός Όμιλος Διαγόρας Αγίας Παρασκευής** είναι αθλητικό σωματείο στην Αγία Παρασκευή της Λέσβου στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου καθώς διατηρεί τμήματα ανδρών και γυναικών. Τα εντός έδρας παιχνίδια της ομάδας διεξάγονται στο Γήπεδο Αγίας Παρασκευής.

## Τμήμα ποδοσφαίρου ανδρών
Ο Αθλητικός Όμιλος Αγίας Παρασκευής Λέσβου «ο Διαγόρας» ιδρύθηκε το 1969. Η πρώτη επιτυχία της ποδοσφαιρικής ομάδας ήλθε την περίοδο 1984–85, όταν κατέκτησε το πρωτάθλημα της ΕΠΣ Λέσβου. Την επόμενη περίοδο, 1985–86, η ομάδα μετείχε για πρώτη φορά στην ιστορία της στο πρωτάθλημα της Δ΄ Εθνικής κατηγορίας, τερματίζοντας στη 18η θέση του βαθμολογικού πίνακα του 1ου ομίλου με 9 βαθμούς, οπότε και υποβιβάστηκε στα τοπικά πρωταθλήματα.

Την περίοδο 2006–07, η ομάδα κατέκτησε για δεύτερη φορά το πρωτάθλημα της ΕΠΣ Λέσβου. Την αμέσως επόμενη περίοδο κατέκτησε το πρώτο της κύπελλο στην ΕΠΣ Λέσβου, ενώ την ίδια περίοδο, 2007–08, αγωνίστηκε ξανά στο πρωτάθλημα της Δ΄ Εθνικής κατηγορίας, καταλαμβάνοντας τη 12η θέση του 8ου ομίλου με 25 βαθμούς, με αποτέλεσμα τον υποβιβασμό στις τοπικές κατηγορίες. Την περίοδο 2008–09 η ομάδα έλαβε για τρίτη φορά τον τίτλο της πρωταθλήτριας στην ΕΠΣ Λέσβου. Την επόμενη περίοδο, 2009–10, μετείχε για τρίτη φορά στο πρωτάθλημα της Δ΄ Εθνικής, τερματίζοντας στη 14η θέση του 9ου ομίλου με 27 βαθμούς, οπότε και υποβιβάστηκε στις τοπικές κατηγορίες της ΕΠΣ Λέσβου.

Την περίοδο 2016–17, η ομάδα κατέκτησε για δεύτερη φορά το κύπελλο της ΕΠΣ Λέσβου, ενώ παράλληλα κατέκτησε και το πρωτάθλημα ΕΠΣ Λέσβου για τέταρτη φορά, κερδίζοντας παράλληλα την άνοδο στη Γ΄ Εθνική κατηγορία. Στην πρώτη περίοδο στο πρωτάθλημα της Γ΄ Εθνικής ερασιτεχνικής κατηγορίας, 2017–18, η ομάδα τοποθετήθηκε στον 7ο όμιλο.

### Η διαχρονική πορεία
* Δ΄ Εθνική: 1985–86
* Δ΄ Εθνική: 2007–08
* Δ΄ Εθνική: 2009–10
* Γ΄ Εθνική: 2017–18

## Τμήμα ποδοσφαίρου γυναικών
Το τμήμα γυναικείου ποδοσφαίρου ιδρύθηκε το 2024 και αγωνίζεται στην Γ΄ Εθνική Κατηγορία.

## Παραπομπές


## Εξωτερικοί σύνδεσμοι
* Το προφίλ του Α.Ο. Διαγόρας Αγίας Παρασκευής στο Transfermarkt

Κατηγορία:Αθλητικοί σύλλογοι νήσου Λέσβου
Κατηγορία:Ιδρύσεις αθλητικών συλλόγων το 1969
Κατηγορία:Ποδοσφαιρικές ομάδες Ελλάδας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1969
Ουμβέρτος του Σπολέτου

Ο **Ουμβέρτος**, ιταλ. Umberto (απεβ. π. 969) από τον Οίκο των Μποζονιδών ήταν δούκας του Σπολέτο & μάργραβος του Καμερίνο (943-946) και μάργραβος της Τοσκάνης (936-π.969).

## Βιογραφία
Ήταν νόθος γιος του Ούγου της Ιταλίας και της ερωμένης του Βάνντελμοντα.

Αδελφός του ήταν ο Μπόζο, που έγινε επίσκοπος. Το 936 ο πατέρας του Ούγος εκτόπισε τον αδελφό του Μπόζο από μάργραβο της Τοσκάνης και έθεσε τον Ουμβέρτο. Ο τελευταίος το 942 έγινε παλατινός κόμης (δούκας). Το επόμενο έτος ο Σάρλιο δούκας του Σπολέτο εκδιώχθηκε, διότι είχε φονεύσει σε διαμάχη και διαδεχθεί τον Άνσκαρ προηγούμενο δούκα του Σπολέτο. Η διαμάχη είχε ενορχηστρωθεί από τον Ούγο, που αντικατέστησε τον Σάρλιο με τον δικό του γιο Ουμβέρτο.

Όταν ο Βερεγγάριος Β΄ έγινε το 950 βασιλιάς της Λομβαρδίας ("Ιταλίας"), ο Ουμβέρτος έχασε το δουκάτο, του επετράπη όμως η μαρκιωνία της Τοσκάνης. Ήταν ο πιο ισχυρός φεουδάρχης της βόρειας Ιταλίας και έμεινε πιστός στον Βερεγγάριο Β΄, ακόμη και όταν ο Όθων Α΄ της Γερμανίας πέρασε τις Άλπεις και ανέλαβε το βασίλειο. Είναι η εποχή που η Λομβαρδία με πρωτεύουσα την Παβία, διεκδικεί την ανεξαρτησία της από τον Γερμανό βασιλιά. Ο Βερεγγάρος Β΄ ηττήθηκε και τότε ο Ουμβέρτος συμφιλιώθηκε με τον Όθωνα Α΄, που και αυτός του επέτρεψε να κρατήσει την Τοσκάνη.

Είναι ο ιδρυτής του ναού Μπάντια Φιορεντίνα στη Φλωρεντία.

## Οικογένεια
Νυμφεύτηκε τη Βίλλα, κόρη του Βονιφατίου Α΄ δούκα του Σπολέτο και της Βάλνντραντα των Παλαιών Γουέλφων (κόρης του Ροδόλφου Α΄ βασιλιά της Άνω Βουργουνδίας). Είχε τέκνα:
* Ούγος 953/4-1001, μάργραβος της Τοσκάνης.
* Βαλντράντα απεβ. 997, παντρεύτηκε τον Πέτρο Δ΄ δόγη της Βενετίας.
* Μπέρτα απεβ. μετά το 1014, παντρεύτηκε τον Αρντουίνο της Ιταλίας.
* Βίλλα, παντρεύτηκε τον Τένταλντ κόμη της Κανόσσα.

## Πηγές
* Previté Orton, C. W. (1917). "Italy and Provence, 900–950". The English Historical Review. 32 (127): 335–47. doi:10.1093/ehr/xxxii.cxxvii.335.
* Previté Orton, C. W. (1922). "Italy in the Tenth Century". In Whitney, J. P.; Tanner, J. R.; Gwatkin, H. W.; et al. The Cambridge Medieval History, Volume 3: Germany and the Western Empire. Cambridge: Cambridge University Press. pp. 148–87.
* Wickham, Chris (1981). Early Medieval Italy: Central Power and Local Society, 400–1000. London: Macmillan.
* Wickham, Chris (1988). The Mountains and the City: The Tuscan Appennines in the Early Middle Ages. Oxford: Clarendon Press.

## Παραπομπές

Κατηγορία:Οίκος των Μποζονιδών
Κατηγορία:Δούκες του Σπολέτου
Eruption (ορχηστρικό)

Το «**Eruption»** είναι ένα ορχηστρικό ροκ σόλο κιθάρας εκτελεσμένο από τον Έντι Βαν Χέηλεν (Eddie Van Halen), συνιδρυτή του αμερικανικού hard rock συγκροτήματος Van Halen. Είναι από τα γνωστότερα κομμάτια του συγκροτήματος και θεωρείται ως ένα από τα σπουδαιότερα ροκ σόλο για κιθάρα όλων των εποχών. Συμπεριλήφθηκε στον ντεμπούτο δίσκο τους *Van Halen* (1978) και επειδή μεταβαίνει στο «You Really Got Me» τα δύο αυτά τραγούδια συνήθως παίζονται μαζί στο ραδιόφωνο και τις συναυλίες. Αργότερα, το «Eruption», συμπεριλήφθηκε ως b-side στο δεύτερο single *Runnin' with the Devil*. Η εισαγωγή του σόλο είναι βασισμένη στο «Let Me Swim» των Cactus.  

Το σόλο ξεκινά με μία σύντομη εισαγωγή με τον Άλεξ Βαν Χέηλεν (Alex Van Halen) στα ντραμς και τον Μάικλ Άντονι (Michael Anthony) στο μπάσο, που συνοδεύουν την κιθάρα του Έντι βαν Άλεν. Το αποκορύφωμα έρχεται όταν ο κιθαρίστας αρχίζει την τεχνική του tapping, κατά την οποία και τα δυο χέρια παίζουν πάνω στην ταστιέρα (στο μπράτσο της κιθάρας).

To περιοδικό *Guitar World* στη λίστα με τα 100 Σπουδαιότερα Σόλο Κιθάρας τοποθέτησε 2ο το «Eruption». Σε παρόμοιες λίστες περιοδικών κατατάχθηκε 6ο από το *[[Rolling Stone]]* και 29o από το *[[:en:Q_(magazine)|Q]]*. Γενικότερα, θεωρείται ως ένα από τα δυσκολότερα ροκ σόλο κιθάρας που γράφτηκαν, αναδεικνύοντας τη δυσκολία του να το παίξει κανείς με ακρίβεια.

## Παραπομπές


## Εξωτερικοί σύνδεσμοι
* Eddie Van Halen Guitar Player 1980 Interview 
* 

Κατηγορία:Τραγούδια του 1978
Κατηγορία:Τραγούδια των Van Halen
Should I Stay or Should I Go

To "**Should I Stay or Should I Go**" είναι ένα τραγούδι του αγγλικού punk συγκροτήματος The Clash, το οποίο συμπεριλήφθηκε στον πέμπτο δίσκο τους, ονόματι *Combat Rock*, του 1982. Την ίδια χρονιά κυκλοφόρησε και ως single, το οποίο έφτασε στο νούμερο 45 των αμερικανικών Billboard Hot 100 και στο νούμερο 17 των βρετανικών charts, μεταξύ άλλων. Αρχές του 1990, κυκλοφόρησε ξανά σε επανέκδοση, η οποία έφτασε στο νούμερο 1 των βρετανικών charts, το πρώτο που φτάνει εκεί από το συγκρότημα, το οποίο γενικότερα μπήκε σε δέκα χώρες στην πρώτη δεκάδα. Η επιτυχημένη αυτή δεύτερη επανέκδοση, οφείλεται εν μέρει σε μία διαφήμιση της Levi's, όπου χρησιμοποιούσε το τραγούδι.

Πρόκειται για ένα από τα πιο δημοφιλή τραγούδια του αγγλικού σχήματος. Το περιοδικό *[[Rolling Stone]]*, το τοποθέτησε στον κατάλογό του με τα 500 Σπουδαιότερα Τραγούδια όλων των εποχών, στην 228η θέση. Το 2009, ο τηλεοπτικός σταθμός *VH1*, το συμπεριέλαβε στη λίστα του με τα 100 Σπουδαιότερα Hard Rock Τραγούδια όλων των εποχών, κατατάσσοντας το στην 42η θέση. Το περιεχόμενο των στίχων έγειρε διάφορες συζητήσεις, αλλά ο Τζόουνς δήλωσε πως δεν έχει κάποιο αξιοπερίεργο περιεχόμενο, απλά είναι η μουσική που τους άρεσε να παίζουν. To riff του κομματιού χρησιμοποιήθηκε από τους One Direction, στο κομμάτι "Live While We're Young", γεγονός που προκάλεσε αντιδράσεις. Το κομμάτι έχει εμφανιστεί πολλάκις, σε κρίσιμες σκηνές, της δημοφιλούς σειράς του Netflix *[[Stranger Things]]*.

## Παραπομπές


## Εξωτερικοί σύνδεσμοι
* Should I Stay or Should I Go στο YouTube
* Should I Stay or Should I Go  στο MetroLyrics.com

Κατηγορία:Τραγούδια του 1982
Κατηγορία:Singles του 1982
Κατηγορία:Singles του 1991
Κατηγορία:Τραγούδια των The Clash
Κατηγορία:Singles της Epic Records
Κατηγορία:Πολύγλωσσα τραγούδια
Αλί Ντεμί

Ο **Αλί Ντεμί** (1918 - 1943) ήταν Αλβανός κομμουνιστής και αντιστασιακός κατά τη διάρκεια του Β΄ Παγκοσμίου Πολέμου. Γεννημένος το 1918 στις Φιλιάτες της Ελλάδας το 1918 και προερχόμενος από τους κόλπους της μειονότητας των Τσάμηδων, υπήρξε ένα από τα ιδρυτικά μέλη του ΚΚ Αλβανίας. Σκοτώθηκε το 1943 σε μάχη εναντίον των γερμανικών δυνάμεων. 

## Δράση στην Αλβανία
Ο Αλί Ντεμί φοίτησε στο ''Λύκειον'', στα Τίρανα της Αλβανίας. Το 1939 συμμετείχε σε αντιφασιστικές διαδηλώσεις στα Τίρανα, ενώ έλαβε μέρος στην ίδρυση του αλβανικού κομμουνιστικού κόμματος. Φυλακίστηκε και καταδικάστηκε σε θάνατο από τις ιταλικές δυνάμεις Κατοχής, ωστόσο απέδρασε και εντάχθηκε στις αντιστασιακές δυνάμεις της Αλβανίας. Σκοτώθηκε το 1943 κατά τη διάρκεια σύγκρουσης με τα γερμανικά στρατεύματα Κατοχής στην περιοχή της Αυλώνας.

## Υστεροφημία
Τον Μάιο του 1944 ο Ελληνικός Λαϊκός Απελευθερωτικός Στρατός δημιούργησε και ονόμασε προς τιμήν του μια μικτή μονάδα αποτελούμενη από Έλληνες και Τσάμηδες, το Δ΄ Τάγμα «Αλί Ντεμί» του 15ου συντάγματος του ΕΛΑΣ.

Ακόμη η οδός Αλί Ντεμί καθώς και η συνοικία Αλί Ντεμί στα Τίρανα έλαβαν την ονομασία τους προς τιμήν του.

## Παραπομπές
 

Κατηγορία:Τσάμηδες
Κατηγορία:Αλβανοί αντιστασιακοί
Κατηγορία:Αντιστασιακοί φονευθέντες από τη Ναζιστική Γερμανία
Κατηγορία:Ήρωες της Αλβανίας
Κατηγορία:Απόφοιτοι Γυμνασίου Κεμάλ Σταφά
Κατηγορία:Αλβανοί αντιφασίστες
Κατηγορία:Αλβανοί κομμουνιστές
Κατηγορία:Έλληνες αλβανικής καταγωγής
Αλί Ντεμί (συνοικία)

Η **Συνοικία Αλί Ντεμί** () είναι συνοικία η οποία βρίσκεται στα Τίρανα της Αλβανίας. Έλαβε την ονομασία της προς τιμήν του Αλί Ντεμί, ήρωα του Β΄ Παγκοσμίου Πολέμου. Η ομώνυμη οδός αποτελεί την κύρια οδική αρτηρίας της. Η γειτονική συνοικία *[[Μιχάλ Γκραμένο]]* αναφέρεται, ορισμένες φορές, ως μέρος της ευρύτερης συνοικίας Αλί Ντεμί.

Η συγκεκριμένη συνοικία ήταν μία εκ των πτωχότερων των Τιράνων, κατά την διάρκεια της κομμουνιστικής καθεστωτικής περιόδου, κατάσταση στην οποία διατηρείται έως σήμερα.

## Παραπομπές


Κατηγορία:Τίρανα
Θεόδωρος Αρώνης

Ο **Θεόδωρος Αρώνης** (1903 – 13 Ιουλίου 1956) ήταν Έλληνας ηθοποιός του θεάτρου και σύζυγος από το 1934 της επίσης ηθοποιού Μαίρης Αρώνη. Έλαβε μέρος σε πολλές παραστάσεις του Εθνικού Θεάτρου από το 1932 μέχρι και ένα έτος πριν τον πρόωρο θάνατό του, ο οποίος προήλθε από καρκίνο.

## Συμμετοχές στο θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
• Βιογραφικό του ηθοποιού στο ψηφιοποιημένο αρχείο της Ε.Ρ.Τ. 
## Παραπομπές


Κατηγορία:Έλληνες ηθοποιοί θεάτρου
Ρότμπολντ Α΄ της Προβηγκίας

Ο **Ρότμπολντ Α΄ της Προβηγκίας**, (Γαλλικά : *Rotbold I*, πέθανε το 1008) μέλος του Οίκου των Μποζονιδών ήταν Κόμης της Προβηγκίας (993 - 1008) σε συμβασιλεία με τον ανεψιό του Γουλιέλμο τον Ευσεβή (993 - 1008).

## Βιογραφία

Ο Ρότμπολντ Α΄ ήταν ο πρωτότοκος γιος του Μπόζο Β΄ κόμη της Προβηγκίας και της Κωνσταντίας του Βιεν, μάλλον κόρης του Καρόλου-Κωνσταντίνου κόμη του Βιεν από τον Οίκο των Μπιβινιδών.

Το 968 έγινε κόμης της Προβηγκίας. Νεότερος αδελφός του ήταν ο Γουλιέλμος Α΄ κόμης της Προβηγκίας, που το 979 έγινε μάργραβος. Κυβέρνησε με τον αδελφό του, μάλλον από κοινού σε όλη τη χώρα. Το 993 απεβίωσε ο Γουλιέλμος Α΄ και ο Ρότμπολντ Α΄ έμεινε μόνος ως μάργραβος της Προβηγκίας.

Υπέγραψε καταστατικά, πρώτα το 965 με τον πατέρα του. Έπειτα υπέγραψε για τη δωρεά του αδελφού του στον Άγ. Βίκτωρα της Μασσαλίας το 970 και στο Κλυνύ το 990. Το 1005 με την Αδελαΐδα των Ινζελζέρ, σύζυγο του Γουλιέλμου Α΄ και τον γιο της Γουλιέλμο Β΄ δίνουν προνόμια στον Άγ. Βίκτωρα.

## Οικογένεια
Νυμφεύτηκε την Εμίλντε, μάλλον κόρη του Στεφάνου υποκόμη του Γκεβωντάν και είχε γιο τον:
* Ρότμπολντ Β΄ απεβ. 1014/5, κόμης της Προβηγκίας.
* Γκέρμπεργκα.

## Παραπομπές


## Πηγές
*Medieval Lands Project: Provence.
*Lewis, Archibald R. *The Development of Southern French and Catalan Society, 718&ndash;1050*. University of Texas Press: Austin, 1965.

Κατηγορία:Οίκος των Μποζονιδών
Ρότμπολντ Β΄ της Προβηγκίας

Ο **Ρότμπολντ Β΄ της Προβηγκίας**, (Γαλλικά : *Rotbold II*, πέθανε στις 22 Απριλίου 1015) μέλος του Οίκου των Μποζονιδών ήταν Κόμης της Προβηγκίας (1008 - 1015) σε συμβασιλεία με τον ξάδελφο του Γουλιέλμο τον Ευσεβή (1008 - 1015).

## Βιογραφία
Ο Ρότμπολντ Β΄ ο μόνος γιος του Ρότμπολντ Α΄ κόμη και μαργράβου της Προβηγκίας και της Εμίλντε, κόρης του Στεφάνου υποκόμη του Γκεβωντάν.
Το 1008 διαδέχθηκε τον πατέρα του στους τίτλους του. Λόγω την ομωνυμίας με τον πατέρα του, είναι δύσκολο να τον ξεχωρίσουμε από αυτόν στις ιστορικές αναφορές. 
Το 1014/5 απεβίωσε και τον διαδέχθηκε ο γιος του Γουλιέλμος Γ΄. Η χήρα Ερμενγάρδη έκανε δεύτερο γάμο με τον Ροδόλφο Β΄ των Παλαιών Γουέλφων της Βουργουνδίας.

## Οικογένεια
Νυμφεύτηκε την Ερμενγάρδη και είχε τέκνα:
* Ούγος.
* Γουλιέλμος Γ΄ απεβ. μετά το 1037, κόμης και δούκας της Προβηγκίας.
* Έμμα, παντρεύτηκε τον Γουλιέλμο Γ΄ των Ρουέργκ κόμη της Τουλούζης. Έτσι το μαργραβάτο της Προβηγκίας πέρασε στον Οίκο του.

## Παραπομπές


Κατηγορία:Οίκος των Μποζονιδών
Γουλιέλμος Γ΄ της Προβηγκίας

Ο **Γουλιέλμος Γ΄ της Προβηγκίας**, (Γαλλικά : *Guillaume V*, πέθανε μετά το 1037) μέλος του Οίκου των Μποζονιδών ήταν Κόμης της Προβηγκίας (1015 - 1037) σε συμβασιλεία με τον θείο του Γουλιέλμο τον Ευσεβή (1015 - 1018), τον εξάδελφό του Γουλιέλμο Δ΄ (1018 - 1030) και τα μικρότερα εξαδέλφια του Φουλκ Βερτράνδο και Γοδεφρείδο Α΄ (1030 - 1037).

## Βιογραφία
Ο Γουλιέλμος Γ΄ ήταν γιος του Ρότμπολντ Β΄ της Προβηγκίας κόμη & μαργάβου της Προβηγκίας και της Ερμενγάρδης.

Διαδέχθηκε τον πατέρα του στους τίτλους του, αλλά στην πραγματικότητα διαδέχθηκε τον 2ο εξάδελφό του Γουλιέλμο Δ΄ κόμη της Προβηγκίας. Η χήρα μητέρα του έκανε δεύτερο γάμο με τον Ροδόλφο Β΄ των Παλαιών Γουέλφων της Βουργουνδίας. Η πιο παλαιά αναφορά στον Γουλιέλμο Ε΄ είναι του 1032, που αποκαλείται μαγδράβος (marchio) και η πιο νέα αναφορά είναι του 1037, όπου δωρίζει ιδιοκτησίες στο Κλυνύ. 

Δεν είχε (γνωστούς) απογόνους και άφησε την μαγδραβία στην αδελφή του Έμμα, σύζυγο του Γουλιέλμου Γ΄ κόμη της Τουλούζης. Έτσι η μαγδραβία πέρασε στον Οίκο των Ρουέργκ.

## Αναφορές σε Πηγές


## Δείτε επίσης
*Medieval Lands Project: Provence.
*Lewis, Archibald R. *The Development of Southern French and Catalan Society, 718&ndash;1050*. University of Texas Press: Austin, 1965.

Κατηγορία:Οίκος των Μποζονιδών
Κάσπαξ

Ο **Κάσπαξ** (; - π. 1097/1098) ήταν Βυζαντινός ναύαρχος των τελών του 11ου αιώνα και ο οποίος έδρασε κατά την διάρκεια της περιόδου βασιλείας του Αλεξίου Α΄ Κομνηνού. 

Πέτυχε, μεταξύ άλλων, να ανακτήσει τον έλεγχο του συνόλου των νησιών του Αιγαίου Πελάγους, εκ των οποίων ορισμένα είχαν περιέλθει υπό τον έλεγχο του εμίρη της Σμύρνης, Τζαχά. Προς το 1098, ηγήθηκε του στόλου ο οποίος ενίσχυε τον Ιωάννη Δούκα, ο οποίος ηγείτο του βυζαντινού στρατού σε μια προσπάθεια ανακατάληψης του φυτικού τμήματος της Ανατολίας, το οποίο είχε καταληφθεί από τους Τούρκους. Αρχικώς, κατέλαβε την Σμύρνη, πόλη της οποίας όρισε ως κυβερνήτη τον Κάσπαξ. Ωστόσο, ο τελευταίος σύντομα φονεύθηκε από Μουσουλμάνο κάτοικο της πόλεως, με αποτέλεσμα, σε αντίποινα, οι δυνάμεις του να σφάξουν αριθμό κατοίκων, προτού ο Ιωάννης Δούκας πετύχει να επαναφέρει την τάξη, παρά τις αντίξοες συνθήκες.

## Παραπομπές


## Πηγές

*  
*  

Κατηγορία:Βυζαντινοί ναύαρχοι
Κατηγορία:Βυζαντινοί του 11ου αιώνα
One (τραγούδι, U2)

Το "**One**" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον έβδομο δίσκο τους *[[Achtung Baby]]*, του 1991. Το τραγούδι κυκλοφόρησε και ως single, το 1992, και ήταν το τρίτο από τον εν λόγω δίσκο. Το single μπήκε στα αμερικανικά *[[Billboard Hot 100]]*, φτάνοντας έως και το νούμερο 10. Κατά τ' άλλα έφτασε στο νούμερο 1 των ιρλανδικών και των καναδικών charts, καθώς επίσης και στα Alternative Songs και Mainstream Rock, του *[[Billboard]]*. Στα βρετανικά charts έφτασε έως και το νούμερο 7.

Το τραγούδι γράφτηκε σε μία δύσκολη περίοδο για το συγκρότημα, καθώς κατά τη διάρκεια της ηχογράφησης του νέου τους τότε δίσκου, υπήρξαν διάφορες διαμάχες για την μετέπειτα πορεία τους. Κι ενώ το συγκρότημα ήταν κοντά στη διάλυση, κατάφερε μέσω των αυτοσχεδιασμών να γράψει το παραπάνω τραγούδι, το οποίο ξεκίνησε από συγχορδίες που έπαιζε στο στούντιο ο The Edge, με τους στίχους τελικά να τους γράφει ο Bono. Αργότερα, γυρίστηκαν και video clip για την προώθησή τους, όμως έπρεπε να φτάσουν στα τρία για να είναι ικανοποιημένοι. Το single που κυκλοφόρησε, κυκλοφόρησε για φιλανθρωπικούς λόγους, και συγκεκριμένα για την έρευνα του AIDS. Το 2005, οι U2, ηχογράφησαν ξανά το τραγούδι, εξ αιτίας της συνεργασίας του με την Mary J. Blige.

Το εν λόγω τραγούδι έγινε ένα από τα πιο γνωστά του συγκροτήματος και είναι ένα από τα πιο πολυπαιγμένα στις ζωντανές εμφανίσεις τους. Ήδη, από τη στιγμή της κυκλοφορίας του απέσπασε θετικές κριτικές, ενώ κατά καιρούς εμφανίζεται σε λίστες με τα καλύτερα τραγούδια όλων των εποχών, όπως στον κατάλογο του *[[Rolling Stone]]*, με τα 500 Σπουδαιότερα Τραγούδια όλων των εποχών, τοποθετώντας το στην 36η θέση. Πολλοί οργανισμοί χρησιμοποιούν το τραγούδι για να προωθηθούν, ενώ το κομμάτι ενέπνευσε και τον φιλανθρωπικό οργανισμό του Bono, ονόματι ONE Campaign. To 1995, το κομμάτι διασκευάστηκε από την Mica Paris, η οποία το κυκλοφόρησε και ως single, το οποίο κατάφερε να φτάσει στο νούμερο 24, των βρετανικών charts. Έχουν ακολουθήσει κι άλλες διασκευές, όπως του Τζόνι Κας, των REM και των Pearl Jam, μεταξύ άλλων.

## Παραπομπές


## Βιβλιογραφία

* 
* 
* 

## Εξωτερικοί σύνδεσμοι
* One  στο MetroLyrics.com
* Lyrics and list of performances at U2.com
* One στο YouTube

Κατηγορία:Τραγούδια του 1991
Κατηγορία:Singles του 1992
Κατηγορία:Singles του 1995
Κατηγορία:Singles του 2005
Κατηγορία:Τραγούδια των U2
Κατηγορία:Singles της Island Records
Κατηγορία:Singles της Chrysalis Records
Κατηγορία:Singles της Geffen Records
Κατηγορία:Νούμερο 1 singles στην Αυστρία
Υδραία Πέλλας

Η **Υδραία** είναι πεδινός οικισμός της Κεντρικής Μακεδονίας στην Περιφερειακή Ενότητα Πέλλας (πρώην νομό) σε υψόμετρο 120 μέτρα..

## Γενικά στοιχεία
Η Υδραία βρίσκεται 23 χλμ. βόρεια της Έδεσσας και 3 χλμ. νοτιοανατολικά από την Αριδαία. Είναι πολύ μικρός οικισμός σε έκταση, δίπλα στη δυτική όχθη του Αλμωπαίου ποταμού (Μογλενίτσας) και την βόρεια του παραπόταμού του Ασπροποτάμου (Μπέλιτσας). Το όνομα του προέρχεται από τα πολλά νερά και τις πηγές που διαθέτει η περιοχή. Στο χωριό υπάρχει η εκκλησία του Αγίου Αθανασίου που είναι ο πολιούχος του, ένα νηπιαγωγείο, ένα γήπεδο και μία τοπική ομάδα ποδοσφαίρου, ο Άρης Υδραίας. Διαθέτει ακόμα πάρκα και υδραγωγείο που διοχετεύει νερό σε όλο το χωριό. Ο οικισμός αυτός υπαγόταν στον Δήμο Αριδαίας έως το 2011 και με την εφαρμογή του προγράμματος «Καλλικράτης» εντάχθηκε στον δήμο Αλμωπίας και η παλιότερη ονομασία μέχρι το 1922 ήταν *Βόλτσιτσα*. Σύμφωνα με την απογραφή του 2011 ο πληθυσμός της Υδραίας είναι 496 κάτοικοι

## Αξιοθέατα
Ανάμεσα από στην Υδραία και στη Χρυσή βρίσκονται τα ερείπια από το κάστρο των Μογλενών ονομασία σλαβικής προέλευσης ή κάστρο της Χρυσής. Παλαιότερα το χωριό Χρυσή και τα περίχωρα ονομάζονταν Μογλενά ήταν από τους πρώτους οικισμούς που δημιουργήθηκαν και οχυρώθηκαν στα πρώιμα βυζαντινά χρόνια. Το κάστρο καλύπτει περίπου 40 μέτρα έκταση στρεμμάτων. Οι πρώτες έρευνες του χώρου έγιναν το 1985-1987, τότε εντοπίστηκε η περίμετρος του κάστρου, αποκαλύφθηκε το νοτιοανατολικό τμήμα των τειχών, τρεις πύργοι και δύο ναοί που χρονολογούνται στον 10ο - 13ο αι. Πιθανολογείται πως ήταν η Μητρόπολη των Μογλενών. Οι πρόσφυγες που κατέφτασαν μετά το 1922 χρησιμοποίησαν αρκετό από το οικοδομικό υλικό του κάστρου και της εκκλησίας προκειμένου να καταφέρουν να εφοδιαστούν με υλικά για την οικοδόμηση των κατοικιών τους. Το κάστρο της Χρυσής ανακηρύχθηκε επίσημα αρχαιολογικός χώρος το 1980. Στο βιβλίο της Πηνελόπης Δέλτα *Τον καιρό  του Βουλγαροκτόνου* αναβιώνεται η ιστορία των Μογλενών και της κατάληψης της πόλης από τον Βασίλειο τον Βουλγαροκτόνο.

## Μεταφορές
Σε κοντινή απόσταση από την Υδραία βρίσκεται η Επαρχιακή οδός 1 του Νομού Πέλλας, η οποία την συνδέει με την Αριδαία, την Ξιφιανή, την Άψαλο, τη Σωτήρα και την Έδεσσα.

## Κλίμα
Το κλίμα της Υδραίας είναι Ηπειρωτικό με Υγρασία με ήπια καλοκαίρια, το οποίο είναι υγρό όλον τον χρόνο. Τον χειμώνα (Ιανουάριος), κατά μέσον όρο η θερμοκρασία φτάνει τους 5 βαθμούς Κελσίου, ενώ το καλοκαίρι (Ιούλιος) 26,5. Οι βροχοπτώσεις είναι αρκετά συχνές, συχνά με καταιγίδες, ενώ παρατηρούνται και χαλαζοπτώσεις, ακόμη και το καλοκαίρι. Οι άνεμοι μπορούν να φτάσουν ταχύτητες μέχρι και 3 m/sec.

## Δείτε επίσης
* Αριδαία

## Παραπομπές


Κατηγορία:Δήμος Αλμωπίας
Κατηγορία:Χωριά της περιφερειακής ενότητας Πέλλας
Γουλιέλμος Α΄ της Προβηγκίας

Ο **Γουλιέλμος Α΄ της Προβηγκίας** ή **Γουλιέλμος ο Ελευθερωτής**, (Γαλλικά : *Guillaume I le libérater*, περί το 950 - μετά τις 29 Αυγούστου 993) μέλος του Οίκου των Μποζονιδών ήταν ο ιδρυτής της Κομητείας της Προβηγκίας και ο πρώτος Κόμης της Προβηγκίας (968 - 993), από τον 975/9 έγινε Μαγδράβος της Προβηγκίας.

## Βιογραφία

Ο Γουλιέλμος Α΄ της Προβηγκίας ήταν ο δευτερότοκος γιος του Μπόζο Β΄ κόμη της Αρλ (εγγονού τού Μπόζο της Τοσκάνης) και της Κωνσταντίας, μάλλον κόρης του Καρόλου-Κωνσταντίνου κόμη του Βιεν από τον Οίκο των Μπιβινιδών. Του τελευταίου μητέρα ήταν η Άννα των Μακεδόνων, κόρη του Λέοντος ΣΤ΄ του Σοφού, Αυτοκράτορα των Ρωμαίων. 
Μεγαλύτερος αδελφός του Γουλιέλμου Α΄ ήταν ο Ρότμπολντ Α΄ της Προβηγκίας. Είχαν και οι δύο τον τίτλο του κόμη ταυτόχρονα και ίσως κυβερνούσαν από κοινού όλη την Προβηγκία, χωρίς να διαιρέσουν τη χώρα. 

Το 980 ο Γουλιέλμος Α΄ έγινε κόμης της Αρλ. Οι Σαρακηνοί με βάση τους το Φράξινετ της Προβηγκίας λυμαινόταν όλη την περιοχή, αλλά ο Γουλιέλμος Α΄ τους νίκησε και ελευθέρωσε έτσι την Προβηγκία από τις επιδρομές τους. Μάλιστα το 973, με τη βοήθεια τοπικών αρχόντων, τους εκτόπισε για πάντα από την Προβηγκία. Αναδιοργάνωσε την περιοχή ανατολικά του Ροδανού (Ρον) και ο Κορράδος Α΄ των Παλαιών Γουέλφων της Βουργουνδίας του την έδωσε ως δώρο. Με διάταγμά του παραχώρησε τις προσόδους της σε αυτόν και τους απογόνους του. Ο Γουλιέλμος Α΄ μερίμνησε για την επανεγκατάσταση πληθυσμών στο Αλμπόν (μετέπειτα Ντωφινέ) και την επαναφορά καλλιεργειών εκεί. Για όλα αυτά αναβιβάσθηκε σε μάργραβο και ένα καταστατικό τού 992 τον αναφέρει ως pater patriae.

Δώρισε γη στο Κλυνύ και αποσύρθηκε ως μοναχός. Απεβίωσε στην Αβινιόν και τάφηκε στο ναό του Σαιν-Κρουά στο Σαριάν. Τον διαδέχθηκε ο αδελφός του Ρότμπολντ Α΄ ως μάργραβος, αλλά οι υποτελείς του, τους οποίους ο Γουλιέλμος Α΄ κρατούσε προσεκτικά υπό τον έλεγχό του, έγιναν σύντομα ελεύθεροι φεουδαλικά. Έτσι η μαρκιωνία άρχισε να ελαττώνεται.

Στην Αμερική οι οικογένειες Νιούμπερρυ και Λούμις-Νιούμπερρυ στο Ιλινόις είναι απόγονοι της αδελφής του Ερεμβούργης.

## Οικογένεια
Νυμφεύτηκε πρώτα την Αρσένδη, κόρη του Αρνώ/Άρνολντ Α΄ του Κομένζ (Οίκος της Φουά) και είχε τέκνο:
* Γουλιέλμος Β΄ π. 981-1018, κόμης της Προβηγκίας.

Ο Γουλιέλμος Α΄ έκανε δεύτερο γάμο με την Αδελαΐδα-Μπλανς των Ινζελζέρ, κόρη του Φούλκωνα Β΄ κόμη του Ανζού και είχε τέκνο:
* Κωνσταντία 986-1034, παντρεύτηκε τον Ροβέρτο Β΄ της Γαλλίας.

## Αναφορά σε Πηγές


## Δείτε επίσης
* Lewis, Archibald R. The Development of Southern French and Catalan Society, 718–1050. University of Texas Press: Austin, 1965.

Κατηγορία:Οίκος των Μποζονιδών
Βασσανία

Η **Βασσανία** ήταν αρχαία ιλλυρική πόλη, της οποίας οι κάτοικοι πιθανώς να είχαν εξελληνιστεί. Ευρισκόταν σε κοντινή απόσταση της αρχαίας ελληνικής αποικίας της Λισσού, στη σημερινή Αλβανία.

## Δείτε επίσης
*Κατάλογος αρχαίων πόλεων στην Ιλλυρία

## Παραπομπές


## Πηγές

*Wilkes, J. J. The Illyrians, 1992, 

Κατηγορία:Εγκαταλελειμμένοι οικισμοί στα Βαλκάνια
Κατηγορία:Πόλεις στην Αρχαία Ιλλυρία
Κατηγορία:Ιλλυρική Αλβανία
Συκιά Ναυπάκτου Αιτωλοακαρνανίας

Η **Συκιά** είναι οικισμός της Στερεάς Ελλάδας στη Ναυπακτία και την Περιφερειακή Ενότητα Αιτωλοακαρνανίας.

## Γεωγραφία - Ιστορία
H Συκιά βρίσκεται βορειοδυτικά της Ναυπάκτου, στις παρυφές των Ορέων Ναυπακτίας σε υψόμετρο 360 μέτρα. Απέχει 11 χλμ. Δ.-ΒΔ. από αυτήν και είναι πολύ κοντά στην επαρχιακή οδό Θέρμου - Ναυπάκτου. Το χωριό αρχικά ήταν κτισμένο δυτικότερα στη θέση "Παλιόχανο" και η παλαιότερη ονομασία του ήταν *Χονδροκωστέικα* από τον πρώτο οικιστή της περιοχής, Κώστα Χονδροκώστα. Στη θέση αυτή, μέχρι τις αρχές του 1900, λειτουργούσε χάνι και νερόμυλος.

Ως ξεχωριστός οικισμός αναγνωρίστηκε επίσημα το 1981 και προσαρτήθηκε στην τότε κοινότητα Πιτσιναίικων. Το 1997, σύμφωνα με το σχέδιο Καποδίστριας, μαζί με τα Πιτσιναίικα και το Καστράκι προσαρτάται στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τα Πιτσιναίικα και το Καστράκι αποτελούν την Κοινότητα Πιτσιναιίκων που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 11 κάτοικους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Bono

Ο **Πολ Ντέιβιντ Χιούσον**, KBE OL(αγγλικά: Paul David Hewson, 10 Μαΐου 1960), περισσότερο γνωστός με το καλλιτεχνικό **Bono** (προφορά:/ˈbɒnoʊ/), είναι Ιρλανδός τραγουδιστής, τραγουδοποιός, στιχουργός, επιχειρηματίας και φιλάνθρωπος. Είναι ευρύτερα γνωστός ως ο βασικός τραγουδιστής του ιρλανδικού rock συγκροτήματος, U2. Γεννηθείς στο Δουβλίνο, πήγε στο σχολείο Mount Temple Comprehensive, όπου γνώρισε τη μέλλουσα γυναίκα του, καθώς και συμμαθητές τους, με τους οποίους ίδρυσε τους U2, το 1976.

Ο Bono, έγινε σύντομα γνωστός για το πάθος που αναδείκνυε στη σκηνή, ενώ έγινε γνωστός και για τη θεματολογία των στίχων του, οι οποίοι αφορούσαν πολιτικά και κοινωνικά ζητήματα, όπως επίσης και θρησκευτικά, εμπνευσμένος από τη χριστιανική πίστη του. Ειδικότερα, στα πρώτα χρόνια του σχήματος, οι στίχοι ήταν επαναστατικοί και πνευματικά, όμως περνώντας τα χρόνια, οι στίχοι άρχισαν να γίνονται πιο προσωπικοί και βιωματικοί εκείνου και των υπόλοιπων μελών του συγκροτήματος. Ως μέλος των U2, ο Bono, έχει λάβει 22 Grammy βραβεία, ενώ έχει εισέλθει και στο Rock and Roll Hall of Fame.

Ο Bono, πέρα από ένας γνωστός μουσικός, είναι γνωστός και ως ένας ενεργός ακτιβιστής, ειδικότερα περί της κοινωνικής δικαιοσύνης, τόσο μόνος του όσο και μαζί με τα υπόλοιπα μέλη των U2. Είναι ιδιαίτερα ενεργός στα ζητήματα της Αφρικής, συνιδρύοντας τους οργανισμούς DATA, EDUN, ONE Campaign και Product Red. Εξ αιτίας αυτής της δραστηριότητας του έχει δώσει πολλές ζωντανές εμφανίσεις για φιλανθρωπικό σκοπό, ενώ έχει συναντήσει και πολλούς πολιτικούς. Λόγω της φιλανθρωπικής του δράσης — για την οποία έχει επαινεθεί αρκετά — (αλλά και για τη μουσική του προσφορά), η βασίλισσα Ελισάβετ, τον τίμησε με το Order of Liberty. Επίσης, έχει τιμηθεί κι από τη γαλλική κυβέρνηση με το Ordre des Arts et des Lettres. Το 2005, το περιοδικό *[[Time]]*, τον ονόμασε Πρόσωπο της Χρονιάς. 

Πέρα από τους U2, έχει συνεργαστεί με πολυάριθμους καλλιτέχνες.  Συχνά συνεργάζεται με τον κιθαρίστα των U2, The Edge, σε πρότζεκτ εκτός U2. Τέλος, είναι Managing Director  και Managing Partner, στην ιδιωτική εταιρεία Elevation Partners, με την οποία έχει επενδύσει σε πολλές εταιρείες ανά τον κόσμο. Ο Bono είναι νυμφευμένος από το 1982, με την Άλι Χιούσον, με την οποία έχουν αποκτήσει τέσσερα παιδιά. Ένα από τα πιο χαρακτηριστικά γνωρίσματα του Bono, είναι τα γυαλιά ηλίου που φορά συνεχώς, τα οποία, όπως είχε πει σε συνέντευξή του, αναγκάζεται να φοράει, καθότι έχει γλαύκωμα.

## Βιβλιογραφία
*
*
*
*

## Παραπομπές


## Εξωτερικοί σύνδεσμοι

* Επίσημη ιστοσελίδα
* 
* 

Κατηγορία:Ροκ μουσικοί
Κατηγορία:Ιρλανδοί τραγουδιστές
Κατηγορία:Ιρλανδοί ακτιβιστές
Κατηγορία:Ιρλανδοί τραγουδοποιοί
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Grammy
Κατηγορία:Νικητές Ivor Novello Awards
Κατηγορία:Ακτιβιστές κατά του HIV/AIDS
Κατηγορία:Επιχειρηματίες
Κατηγορία:Ευεργέτες
Γουλιέλμος Β΄ της Προβηγκίας

Ο **Γουλιέλμος Β΄ της Προβηγκίας** ή **Γουλιέλμος ο Ευσεβής**, (Γαλλικά : *Gullaume II le pieux*, 981 - 30 Μαΐου 1018) μέλος του Οίκου των Μποζονιδών ήταν Κόμης της Προβηγκίας και του Αρλ (993 - 1018) σε συμβασιλεία με τον θείο του Ρότμπολντ Α΄ (993 - 1008), τον ξάδελφο του Ρότμπολντ Β΄ (1008 - 1015) και τον ανεψιό του Γουλιέλμο Γ΄ (1015 - 1018).

## Βιογραφία
Ήταν γιος του Γουλιέλμου Α΄ κόμη της Προβηγκίας και της Αρσένδης, κόρης του Αρνώ/Αρνάλντο Α΄ κόμη του Κομένζ. 

Διαδέχθηκε τον πατέρα του, όταν εκείνος αποσύρθηκε σε μονή λίγο πριν αποβιώσει το 994. Ήταν 13 ετών και την επιτροπεία ανέλαβε η μητριά του, ώσπου ενηλικιώθηκε το 999. Η Αρσέντε ήταν η πρώτη σύζυγος τού πατέρα του και η Αδελαΐδα-Λευκή των Ινζελζέρ η δεύτερη. Τον διαδέχθηκε ως κόμης, ενώ ο τίτλος του μάργραβου πήγε στον θείο του Ρόντμπολντ Α΄. 

Το 1018 απεβίωσε σε ηλικία 37 ετών και τον διαδέχθηκαν οι τρεις γιοί του στην Προβηγκία & Αρλ.

## Οικογένεια
Νυμφεύτηκε το 1002 τη Γκέρμπεργκα των Ιβρέα, κόρη του Όθωνα-Γουλιέλμου κόμη της Βουργουνδίας και είχε τέκνα:
* Γουλιέλμος Δ΄ απεβ. π. 1019/30, κόμης της Προβηγκίας & Αρλ. 
* Φουλκ-Βερτράνδος απεβ. 1051, κόμης της Προβηγκίας & Αρλ.
* Γοδεφρείδος Α΄ απεβ. π. 1061/2, κόμης της Προβηγκίας & Αρλ.

## Αναφορές σε Πηγές


## Δείτε επίσης
* Jean-Pierre Poly, La Provence et la société féodale 879–1166 (Paris: Bordas, 1976)

Κατηγορία:Οίκος των Μποζονιδών
Γουλιέλμος Δ΄ της Προβηγκίας

Ο **Γουλιέλμος Δ΄ της Προβηγίας**, (Γαλλικά : *Guillaume IV*, πέθανε το 1030) μέλος του Οίκου των Μποζονιδών ήταν Κόμης της Προβηγκίας (1018 - 1030).

## Βιογραφία

Ο Γουλιέλμος Δ΄ ήταν πρωτότοκος γιος του Γουλιέλμου Β΄ της Προβηγκίας και της Γκέρμπεργκα των Ιβρέα, κόρης του Όθωνα-Γουλιέλμου κόμη της Βουργουνδίας. 
Διαδέχθηκε τον πατέρα του μαζί με τους νεότερους αδελφούς του Φουλκ-Βερτράνδο και Γοδεφρείδο Α΄. Εμφανίζεται να υπογράφει σε πολλά καταστατικά μαζί με τη μητέρα του Γκέρμπεργκα, η οποία ανέλαβε την κηδεμονία του ως το 1019. Ήταν ο πρώτος από τα αδέλφια του που έφερε τον τίτλο του κόμη (comes).
Απεβίωσε άγαμος και στην κομητεία της Προβηγκίας έμειναν οι δύο νεότεροι αδελφοί του.

## Παραπομπές


## Πηγές
*Medieval Lands Project: Provence.

Κατηγορία:Οίκος των Μποζονιδών
With or Without You

Το "**With or Without You**" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον πέμπτο δίσκο τους *The Joshua Tree*, του 1987. Την ίδια χρονιά κυκλοφόρησε και ως single, το πρώτο από τον εν λόγω δίσκο. Το single κατέληξε μεγάλη εισπρακτική επιτυχία φτάνοντας στο νούμερο 1 των αμερικανικών *[[Billboard Hot 100]]*, για πρώτη φορά στην ιστορία τους.  Επίσης, έφτασαν στο νούμερο 1 των καναδικών (επίσης για πρώτη φορά), καθώς επίσης και των ιρλανδικών. Στα βρετανικά charts το τραγούδι έφτασε έως και το νούμερο 4. 

Το εν λόγω κομμάτι είναι ένα από τα πιο γνωστά του συγκροτήματος, ενώ είναι ένα από τα πιο πολυπαιγμένα στις ζωντανές εμφανίσεις τους. Το περιοδικό *[[Rolling Stone]]*, το συμπεριέλαβε στον κατάλογό του με τα 500 Σπουδαιότερα Τραγούδια όλων των εποχών, κατατάσσοντας το στην 132η θέση. Το τραγούδι δέχτηκε θετικές κριτικές ήδη από τη στιγμή που κυκλοφόρησε, ενώ αργότερα συμπεριλήφθηκε και σε compilation δίσκους του σχήματος. Έως και σήμερα είναι το πιο πολυδιασκευασμένος τραγούδι των U2. Τέλος, το single έγινε πλατινένιο στην Ιταλία και στο Ηνωμένο Βασίλειο. 

## Παραπομπές


## Εξωτερικοί σύνδεσμοι
*"With or Without You" lyrics and performances at U2.com
* With or Without You στο YouTube

Κατηγορία:Τραγούδια του 1987
Κατηγορία:Singles του 1987
Κατηγορία:Τραγούδια των U2
Κατηγορία:Singles της Island Records
Κατηγορία:Νούμερο 1 singles στα Billboard Hot 100
Μαμουντού Τουρέ

Ο **Μαμουντού Τουρέ** (*Mamoudou Touré*, Καεντί, 2 Απριλίου 1928 - Ντακάρ, 28 Δεκεμβρίου 2017) ήταν Σενεγαλέζος οικονομολόγος και υπουργός Οικονομικών από τον Μάιο του 1983 μέχρι τον Απρίλιο του 1988.

## Βιογραφία
Ξεκινώντας την επαγγελματική του σταδιοδρομία ως καθηγητής οικοτροφείου, ο Μαμουντού Τουρέ έγινε εν συνεχεία υπάλληλος της Ευρωπαϊκής Οικονομικής Κοινότητας, πρέσβης, διευθυντής του Αφρικανικού Ινστιτούτου Οικονομικής Ανάπτυξης και Σχεδιασμού, διευθυντής του παραρτήματος του ΔΝΤ στην Αφρική και υπουργός Οικονομικών στην κυβέρνηση του Αμπντού Ντιούφ.

Υπήρξε πρόεδρος του διοικητικού συμβουλίου της σενεγαλο-τυνησιακής τράπεζας, με επικεφαλής τον Αμπντούλ Μπαγιέ και συνεργάστηκε με το υπουργείο Εσωτερικών της Σενεγάλης το 2008 και το 2009.

Ο Μαμουντού Τουρέ ήταν ο σύζυγος της Μαϊμούνα Κέιν, δικαστή και πρώην υπουργού.

## Παραπομπές
* « Mamoudou Ibra Kane et El Hadj Kassé signent un livre sur Mamoudou Touré », APS, 8 Ιουλίου 2012.
* El Hadji Hamidou Kassé et Mamoudou Ibra Kane Touré, *Un Africain au cœur de l'économie mondiale*, L'Harmattan, Paris, 2012, p. 140

## Βιβλιογραφία
* Babacar Ndiaye et Waly Ndiaye, *Présidents et ministres de la République du Sénégal*, Dakar, 2006 (2e éd.), p. 430
* Mamoudou Ibra Kane et El Hadj Kassé, *Mamoudou Touré, un Africain au cœur de l’économie mondiale*, Harmattan-Sénégal, 2012.
## Παραπομπές


Κατηγορία:Οικονομολόγοι
Κατηγορία:Σενεγαλέζοι
Γοδεφρείδος Α΄ της Προβηγκίας

Ο **Γοδεφρείδος Α΄ της Προβηγκίας** (,  - 1062) μέλος του Οίκου των Μποζονιδών ήταν Κόμης της Προβηγκίας και του Αρλ (1030 - 1062) σε συμβασιλεία με τον ξάδελφο του Γουλιέλμο Γ΄ της Προβηγκίας (1030 - 1037) και με τον μεγαλύτερο αδελφό του Φουλκ Βερτράνδο (1030 - 1051).

## Βιογραφία
Ο Γοδεφρείδος Α΄ της Προβηγκίας ήταν ο τρίτος γιος του Γουλιέλμου Β΄ κόμη της Προβηγκίας & Αρλ και της Γκέρμπεργκα των Ιβρέα, κόρης του Όθωνα-Γουλιέλμου κόμη της Βουργουνδίας. Ίσως δεν είχε τον τίτλο του κόμη ως το 1030, οπότε απεβίωσε ο πρωτότοκος αδελφός του Γουλιέλμος Δ΄ της Προβηγκίας. Δευτερότοκος ήταν ο Φουλκ Βερτράνδος της Προβηγκίας. 
Το 1032 έγινε κόμης της Αρλ και μαζί με τον Φουλκ-Βερτράνδο έκαναν δωρεά στο Κλυνύ το 1037. Όσο ζούσε ο Φουλκ-Βερτράνδος, ο Γοδεφρείδος Α΄ είχε τη δεύτερη θέση, όταν όμως ο πρώτος απεβίωσε το 1051, έμεινε μόνος κόμης και μάργραβος (marchio).

Οι προηγούμενες επιδρομές των Σαρακηνών είχαν καταστρέψει τις εκκλησίες και ο Γοδεφρείδος Α΄ έκτισε πολλές από αυτές, όπως το αββαείο του Σπάρρο. Όπως οι πρόγονοί του, ήταν και αυτός προστάτης του αββαείου του Αγ. Βίκτωρος στη Μασσαλία: το 1055 και το 1057 μαζί με τη σύζυγό του Στεφανία και τον γιο του Βερτράνδο δώρισαν ιδιοκτησίες στο αββαείο. Ήταν πολύ πιο γενναιόδωρος από τους προκατόχους του και αν κάποιος υποτελής του ήθελε να δώσει γαίες στο ναό, ο Γοδεφρείδος Α΄ απεποιείτο του δικαιώματός του, ώστε οι γαίες γινόταν φεουδαλικά ελεύθερες. 
Το 1038 έκανε αρκετούς κόμητες ελεύθερους φεουδαλικά, έτσι έχασε τις προσόδους, των οποίων η είσπραξη είχε δοθεί στον πάππο του από τον Κορράδο Α΄ της Βουργουνδίας. Με τον τρόπο αυτό έχασε πολλά κάστρα και η κομητεία της Προβηγκίας άρχισε να εξασθενεί.

Περί το 1062 απεβίωσε και τον διαδέχθηκαν οι δυο ανιψιοί του Γουλιέλμος Βερτράνδος της Προβηγκίας και Γοδεφρείδος Β΄ της Προβηγκίας και ο γιος του Βερτράνδος Β΄ της Προβηγκίας.

## Οικογένεια
Νυμφεύτηκε τη Στεφανία και είχε τέκνα:
* Βερτράνδος Β΄ απεβ. 1093, κόμης της Προβηγκίας & Αρλ.
* (άγνωστη κόρη), παντρεύτηκε τον Ραϋμόνδο Δ΄ κόμη της Τουλούζης.
* Στεφανία, παντρεύτηκε τον Γουλιέλμο Β΄ κόμη του Μπεζαλύ.
* Γερβέργη της Προβηγκίας, παντρεύτηκε τον Γκίλμπερτ Α΄ του Γκεβωντάν.

## Παραπομπές


## Πηγές
* Lewis, Archibald R. *The Development of Southern French and Catalan Society, 718&ndash;1050*. University of Texas Press: Austin, 1965.
* Medieval Lands Project: Provence.

Κατηγορία:Οίκος των Μποζονιδών
Σχέσεις Ελλάδας-Ηνωμένων Αραβικών Εμιράτων

Οι **σχέσεις Ελλάδας-Ηνωμένων Αραβικών Εμιράτων** είναι οι εξωτερικές σχέσεις μεταξύ της Ελλάδας και των Ηνωμένων Αραβικών Εμιράτων. Η Ελλάδα εγκαθίδρυσε διπλωματικές σχέσεις με τα Ηνωμένα Αραβικά Εμιράτα στα πρώτα χρόνια της ανεξαρτησίας των ΗΑΕ και άνοιξε πρεσβεία στο Άμπου Ντάμπι το 1989. Επίσης, η Ελλάδα έχει ένα εμπορικό τμήμα στο Ντουμπάι. Τα Ηνωμένα Αραβικά Εμιράτα αντιπροσωπεύονται στην Ελλάδα από την πρεσβεία τους στην Αθήνα.

Τον Νοέμβριο του November 2020 υπεγράφη διμερής συμφωνία με ρήτρα αμυντικής συμμαχίας μεταξύ των δύο κρατών.

## Δείτε επίσης
* Εξωτερικές σχέσεις της Ελλάδας
* Εξωτερικές σχέσεις των Ηνωμένων Αραβικών Εμιράτων

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με τα Ηνωμένα Αραβικά Εμιράτα

## Παραπομπές


Ηνωμενα Αραβικα
Κατηγορία:Πολιτική των Ηνωμένων Αραβικών Εμιράτων
Ελληνο-Ουκρανικές σχέσεις

Οι **Ελληνο-Ουκρανικές σχέσεις** είναι οι διμερείς σχέσεις μεταξύ Ελλάδας και Ουκρανίας.
Η Ελλάδα αναγνώρισε την Ουκρανία στις 31 Δεκεμβρίου του 1991. Οι δύο χώρες σύνηψαν διπλωματικές σχέσεις το 1992. Η Ελλάδα άνοιξε πρεσβεία στο Κίεβο το 1993 και λειτουργεί γενικό προξενείο στην Μαριούπολη και την Οδησσό. Η Ουκρανία έχει ανοίξει πρεσβεία στην Αθήνα και από τον Απρίλιο του 2004 λειτουργεί γενικό προξενείο στη Θεσσαλονίκη.
Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη και του Οργανισμού Οικονομικής Συνεργασίας του Ευξείνου Πόντου. Υπάρχει μια μεγάλη ελληνική κοινότητα που ζει στην Ουκρανία (κυρίως στις νότιες και τις ανατολικές περιφέρειες της χώρας). Οι Έλληνες εγκαταστάθηκαν στην Ουκρανία από τον 6ο αιώνα π.Χ. Μεταξύ άλλων, η Ουκρανική πόλη της Οδησσού ιδρύθηκε από αρχαίους Έλληνες αποίκους.
μικρογραφία|αριστερά|Φωταγώγηση του κτιρίου του Υπουργείου Εξωτερικών της Ελλάδας στα χρώματα της σημαίας της Ουκρανίας, ανήμερα της επετείου της συμπλήρωσης δύο ετών από την εισβολή της Ρωσίας στην Ουκρανία.
Το 2022 οι διμερείς σχέσεις Ελλάδος - Ουκρανίας αν και γνώρισαν πρόσκαιρη άνθιση με τη στήριξη, πολεμική και ανθρωπιστική, στην εισβολή που δέχθηκε από τη Ρωσία, είδαν καμπή στα μέσα του έτους με τον Ουκρανό πρόεδρο, Βολοντιμίρ Ζελένσκι, να απειλεί με κυρώσεις την Ελλάδα, λόγω τις οικονομικής δραστηριότητας στη Ρωσία.

## Κατάλογος διμερών συμφωνιών
* Συμφωνία Φιλίας και Συνεργασίας μεταξύ της Ελληνικής Δημοκρατίας και της Ουκρανίας (1997).
* Συμφωνία για Οικονομική, Βιομηχανική, Επιστημονική και Τεχνολογική Συνεργασία.
* Συμφωνία για την Αμοιβαία Προώθηση και Προστασία των Επενδύσεων.
* Συμφωνία για την Αποφυγή της Διπλής Φορολογίας
* Συμφωνία για τις Διεθνείς Οδικές Μεταφορές.
* Ναυτιλιακή Συμφωνία.
* Συμφωνία για την Αμοιβαία Δικαστική Συνδρομή σε Αστικές Υποθέσεις.

## Κατάλογος  διμερών επισκέψεων
* Νοέμβριος 1996: Ο Πρόεδρος της Ουκρανίας Λεονίντ Κούτσμα, επισκέφθηκε την Ελλάδα
* Δεκέμβριος 1997: Ο Πρόεδρος της Ελλάδας Κωνσταντίνος Στεφανόπουλος επισκέφθηκε την Ουκρανία
* Απρίλιος 2001: Ο Πρωθυπουργός της Ουκρανίας, Βίκτορ Γιούστσενκο επισκέφθηκε την Ελλάδα
* Ιούλιος 2002: Ο Πρωθυπουργός της Ελλάδας Κώστας Σημίτης επισκέφθηκε την Ουκρανία
* Σεπτέμβριος 2007: Ο Πρόεδρος της Ουκρανίας Βίκτορ Γιούστσενκο επισκέφθηκε την Ελλάδα
* Απρίλιος 2008: Ο Πρόεδρος της Ελλάδας Κάρολος Παπούλιας επισκέφθηκε την Ουκρανία
* Οκτώβριος 2011: Ο Πρόεδρος της Ουκρανίας, Βίκτορ Γιανουκόβιτς , επισκέφθηκε την Ελλάδα

## Πρεσβευτές της Ελλάδας στην Ουκρανία
* Βασίλειος Πατσικάκης (1993-1998)
* Δημήτρης Κοντουμάς (1998-2002)
* Παναγιώτης Γκούμας (2002-2006)
* Χαράλαμπος Δημητρίου (2006-2009)
* Γεώργιος Γεωργούντζος (2009–σήμερα).

## Δείτε επίσης
* Εξωτερικές σχέσεις της Ελλάδας
* Εξωτερικές σχέσεις της Ουκρανίας
* Έλληνες στην Ουκρανία

## Παραπομπές


## Εξωτερικοί σύνδεσμοι
* 


Ουκρανια
Ελλαδα